Na temelju članka 26. Zakona o predškolskom odgoju i obrazovanju (Narodne Novine broj 10/97, 107/07, 94/13 , 98/19 ,57/22 ,101/23,154/23,145/24 i 22/26), Upravno vijeće Dječjeg vrtića „Ivančica Oriovac“ raspisuje
N A T J E Č A J
za prijam na radno mjesto
ODGOJITELJ PREDŠKOLSKE DJECE
· 3 (tri ) izvršitelj na određeno puno radno vrijeme – za rad u Dječjem vrtiću  Ivančica Oriovac, mjesto rada Oriovac, Brodski Stupnik, Bebrina (program predškole).
Uvjeti za radno mjesto 
1. Završen Sveučilišni diplomski studij odnosno ima stečeni akademski naziv Sveučilišni magistar ranog i predškolskog odgoja i obrazovanja, 
1. Završen Sveučilišni prijediplomski studij odnosno ima stečeni akademski naziv Sveučilišni prvostupnik ranog i predškolskog odgoja i obrazovanja ili 
1. Završen Stručni prijediplomski studij odnosno ima stečeni akademski naziv Prvostupnik ranog i predškolskog odgoja i obrazovanja.
1. Završen integrirani diplomski studij za učitelje, odnosno stečen akademski naziv Sveučilišni magistar primarnog obrazovanja (učitelj).

Uz prijavu na natječaj kandidati su dužni priložiti:
· životopis
· dokaz o hrvatskom državljanstvu
· dokaz o završenom preddiplomskom sveučilišnom studiju ili stručnom studiju za odgojitelja predškolske djece , odnosno studiju za odgojitelja kojim je stečena viša stručna sprema u skladu s ranijim propisima (odgojitelj predškolske djece – nastavnik predškolskog odgoja ) , odnosno završen sveučilišni diplomski studij ili specijalistički studij za odgojitelja, diploma o završenom integriranom preddiplomskom i diplomskom sveučilišnom studiju za učitelje (odnosno stečeni akademski naziv magistar primarnog obrazovanja) ili diploma kojom je stečena visoka stručna sprema u skladu s ranijim propisima (profesor razredne nastave, diplomirani učitelj i sl.)
· zdravstvenu sposobnost za obavljanje poslova radnog mjesta 
· elektronički zapis o radno pravnom statusu iz evidencije Hrvatskog zavoda za mirovinsko osiguranje - ne starije od mjesec dana 

Dokaz o zdravstvenoj sposobnosti za obavljanje poslova radnog mjesta dostavit će izabrani kandidat po dostavljenoj obavijesti o izboru.

Radni odnos u Dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju (Narodne Novine broj 10/97, 107/07, 94/13 , 98/19 ,57/22 ,101/23,154/23,145/24 i 22/26) 
Kao dokaz o nepostojanju zapreka za zasnivanje radnog odnosa sukladno čl.25. Zakona o predškolskom odgoju i obrazovanju dostavljaju se sljedeći dokumenti (ne stariji od 6 mjeseci):

· uvjerenje nadležnog suda da se protiv kandidata ne vodi kazneni postupak prema članku 25. stavak 2.  i 3. Zakona o predškolskom odgoju i obrazovanju
· uvjerenje nadležnog suda da se protiv kandidata ne vodi prekršajni postupak prema članku 25.stavak 4.Zakona o predškolskom odgoju i obrazovanju
· potvrda nadležnog centra za socijalnu skrb da kandidat nema izrečenu mjeru za zaštitu dobrobiti djeteta iz članka 25. stavka 10. Zakona o predškolskom odgoju i obrazovanju




Rok za podnošenje prijava je 8 dana od dana objavljivanja.
Prijave na natječaj s obveznom dokumentacijom u izvorniku ili preslici dostavljaju se na adresu:
Dječji vrtić „Ivančica Oriovac“, Luke Ilića 9 , 35250 Oriovac ,
s naznakom „za natječaj odgojitelj“

Nepotpune i nepravovremene prijave neće se razmatrati.
Kandidati koji ostvaruju pravo prednosti pri zapošljavanju prema posebnim propisima dužni su u prijavi na natječaj pozvati se na to pravo i imaju prednost u odnosu na ostale kandidate samo pod jednakim uvjetima.
Da bi ostvarili pravo prednosti pri zapošljavanju, kandidati koji ispunjavaju uvjete za ostvarivanje tog prava, dužni su uz prijavu na natječaj priložiti svu propisanu dokumentaciju prema posebnom zakonu.
Kandidati koji ostvaruju pravo prednosti pri zapošljavanju prema odredbama čl. 102. Zakona o hrvatskim braniteljima iz Domovinskog rata i članovima njihovih obitelji (Narodne Novine broj 121/17 , 98/19 ,84/21 i 156/23), dužni su pored dokaza o ispunjavanju traženih uvjeta priložiti i sve potrebne dokaze dostupne na poveznici Ministarstva hrvatskih branitelja:
https://branitelji.gov.hr/zaposljavanje-843/843
https://gov.hr/moja-uprava/branitelji/zaposljavanje/prednost-pri-zaposljavanju/403
Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne Novine broj 157/13, 152/14 ,39/18 i 32/20 ) dužni su da bi ostvarili pravo prednosti pri zapošljavanju pod jednakim uvjetima pozvati se na navedeno pravo i dostaviti sve dokaze propisane člankom 9.
Urednom prijavom smatra se prijava koja sadrži sve podatke i priloge navedene u natječaju. Nepravodobne i nepotpune prijave neće se razmatrati. O rezultatima natječaja kandidati će biti obaviješteni u zakonskom roku.
Prijavom na natječaj kandidati su izričito suglasni da Dječji vrtić „Ivančica Oriovac“ može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka. 
Oriovac , 28.09.2026.
Predsjednica Upravnog vijeća
Ana Margetić, mag.oec. 
